cyanic-selkie/wikianc huggingface dataset:
Nemət Həsənov
Hərbi xidməti
Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Nemət Həsənov ölümündən sonra "Vətən uğrunda" medalı ilə təltif edildi.
Darkside Game Studios
Tarixi
2002-ci ildə bir qrup rəssam və videooyun həvəskarları videooyun yaratmaq məqsədi ilə yaradılmışdır. Daha sonra "Shadows in Darkness" adlanan bu komanda 2008-ci ildə "Darkside Game Studios" videooyun istehsalı studiyasına çevrilmişdir.
Ülker
Ülker — İstanbul mərkəzli Türk qida və içki istehsalçısı. Məhsulları 110 ölkəyə ixrac olunur.
Gülüş fenomeni. Sabit Rəhman (film, 2014)
'''Gülüş fenomeni. Sabit Rəhman''' — rejissor Sənan Sultanovun 2014-cü ildə Azərbaycan Televiziyasında çəkdiyi sənədli film.
Məzmun
Filmdə görkəmli yazıçı, Azərbaycanın əməkdar incəsənət xadimi Sabit Rəhmanın xatirəsinə həsr olunur.
Film haqqında
Filmdə "Toy", "Xoşbəxtlər", "Əliqulu evlənir", "Nişanlı qız", "Ulduz", "Hicran" tamaşalarının, "Arşın mal alan", "O olmasın, bu olsun", "Koroğlu", "Əhməd haradadır?", "Ulduz" filmlərinin kadrlarından istifadə edilmişdir.
Tavtologiya
Tavtologiya (yun.tavto - həmin, özü, loqos - söz) — adı çəkilmiş məhfumların başqa söz lərlə təkrar ifadəsidir. Bu termin üç mənalıdır:
Palliativ
Palliativ (   — örtük, yunanca plaş və ya üst geyimi) — problemin özünü həll etmədən, yalnız müvəqqəti və ya natamam həll yolu vasitəsilə problemin özünün "gizlədilməsi". İlk zamanlar bu termin, xəstəliyin kökünü deyil, yalnız bəzi simptomlarını müvəqqəti aradan qaldıran (palliativ müalicə) dərman vasitəsilə haqqında işlədilirdi.
Müasir təbabətdə "palliativ terapiya" termini ilə yanaşı "palliativ yardım" terminindən də istifadə edilir. Palliativ yardım "palliativ terapiya"dan fərqli olaraq sadə geniş spektrlı təbbirlər vasitəsilə xəstənin vəziyyətinin yaxşılaşdırılmasından ibarətdir.
Texnikada bu termin vasitəsilə problemin həlli üçün səmərəli olmayan həll üsullarının adaptasiya edilməsi kimi başa düşülür.
Bank işi
Bank işi (Banking) — İqtisadi subyektlərin sərbəst pul vəsaitlərinin müvəqqəti cəlb edilməsi, kreditlərin yerləşdirilməsi, hesablaşmaların aparılması, eləcə də, müxtəlif bank xidmətlərinin göstərilməsi istiqamətində bank tərəﬁndən aparılan irili-xırdalı bütün əməliyyatlar. Bank işi aşağıdakı kimi əməliyyatları ehtiva edir:
Bankların pul və kapital bazarlarında fəaliyyəti
Müasir kapitalist iqtisadiyyatı funksional təyinatlı bazarlar sistemi kimi çıxış edir. Bu sistemin tərkibində aşağıdakıları göstərmək olar: – istehlak malları bazarı; – istehsal vasitələri bazarı; – xidmətlər bazarı; – əmək bazarı; – elmi-texniki məhsul bazarı; – borc kapitalı bazarı; – qiymətli kağızlar bazarı; – valyuta bazarı; – qiymətli metallar bazarı və s. Burada bizim diqqətimizi ilk növbədə borc kapitalı bazarı cəlb edir.Məlumdur ki, borc kapitalı bazarı (BKB) iqtisadi münasibələrin elə bir sahəsidir ki, burada baş verən əqdlərin obyekti kimi borc verilən pul kapitalı çıxış edir. Funksional baxımdan, BKB iqtisadiyyatın kreditləşdirilməsinin təmin olunması məqsədilə pul kapitallarının səfərbər edilməsi və yenidən bölgüsünün baş verdiyi bazar münasibətləri sistemidir.İnstitüsional, yəni təsisat baxımından BKB borc kapitalın hərəkətini təmin edən kredit-maliyyə, o cümlədən qiymətli kağızlar bazarı (QKB)təsisatlarının məcmusudur.Son illərin ədəbiyyatında BKB anlayışı maliyyə bazarı anlayışı ilə əvəzlənir. Başqa sözlərlə, bu iki anlayış mənaca eyniləşdirilir. Lakin, bu o qədər də düzgün deyil. Maliyyə bazarı anlayışı BKB anlayışından daha genişdir.BKB-dakı əqdlərin obyekti kimi borc verilən pul kapitalı çıxış etdiyi halda, maliyyə bazarı ümumiyyətlə pul resurslarının hərəkətinin bazar mexanizmini səciyyələndirən anlayışdır. Maliyyə bazarı istənilən maliyyə alətlərin (maliyyə aktivlərin – nağd pul, depozitlər, borclar, qiymətli kağızlar və s.) alqı-satqısının baş verdiyi bazardır. Deməli, maliyyə bazarında pul vəsaitlərinin maliyyə aktivləri mülkiyyətçilərinin dəyişməsi ilə müşayiət olunan hərəkəti baş verir. Hər iki anlayış arasındakı fərq maliyyə bazarının və borc kapitali bazarının quruluşunda da özünü göstərir. BKB-nin quruluşunu zaman, əməli və təsisat baxımından səciyyələndirmək olar.
Hess qanunu
Hess qanunu — 1836-cı ildə Hess tərəfindən təcrübi nəticələrə əsasən termokimyanın əsas qanunu kəşf edilmişdir. Hess qanunu həmçinin reaksiya istilikləri cəminin sabitliyi qanunu da adlanır və aşağıdakı kimi istifadə olunur:
— reaksiyanın istilik effekti prosesin yolundan (aralıq mərhələlərdən) asılı olmayıb, yalnız sistemin başlanğıc maddələr və reaksiya məhsullarının təbiətindən və halından asılıdır.
; △H= 1664 kC/mol
Bu qanundan müxtəlif termokimyəvi hesablamalardan istifadə olunur. Hess qanunu proseslərin istilik effektlərini təcrübi nəticələr olmadıqda və hətda onların ölçülməsi mümkün olmayan şəraitlərdə hesablamağa imkan verir. bu nəyinki kimyəvi proseslər, həm də həllolma, buxarlanma, sublimasiya, kristallaşma və s. proseslərədə aiddir. Bu qanunun tətbiqi istilik effektinə qoyulan tələblərin dəqiq ödənilməsini tələb edir.
Termokimyəvi hesablamalar termokimyəvi tənliklərin köməyi ilə aparılır. Başlanğıc maddələr və reaksiya məhsullarının aqreqat halları və reaksiyanın istilik effektinin göstərildiyi tənlik kimyəvi reaksiyanın termokimyəvi tənliyi deyilir. Reaksiya tənliyində maddələrin qaz, maye və bərk (kristal) halı uyğun olaraq (q), (m), (b) və ya (kr) simvolları ilə göstərilir. Kimyəvi reaksiyada iştirak edən maddələrin aqreqat halları reaksiyanın aparıldığı şəraitdə tam aydın olduqda onda, adətən, termokimyəvi tənliklərdə aqreqat hallarını göstərən simvollar yazılmır. Termokimyəvi tənliklərdə istilik effekti reaksiyada iştirak edən maddələrdən birinin bir molunaaid edildiyindən bəzi maddələrin stexiometrik əmsalları kəsr ədədlə ifadə olunur.
Termokimyəvi tənliklərdə istilik effektlərinin və uyğun olaraq işarələr sisteminin iki yazılış qaydası mövcuddur. Əgər kimyəvi reaksiyanın stexiometrik tənliyinin sağ tərəfinə reaksiyanın istilik effekti əlavə olunursa, onda buna kimyəvi reaksiyaların istilik effektinin yazılışının termokimyəvi sistemi deyilir. Bu halda sistemdən ayrılan istilik müsbət, sistemin ətraf mühitdən udduğu istilik isə mənfi işarə ilə yazılır:
Lakin kimyəvi reaksiyaların istilik effektlərinin yazılışının termodinamik sistemindən daha geniş istifadə olunur. Termodinamik sistemdə reaksiyanın stexiometrik tənliyi yazılır və sağ tərəfdə reaksiya məhsulları və başlanğıc maddələrin daxili enerjiləri (və ya entalpiyaları) fərqi göstərilir:
−3267,62 kC/mol
Hər iki tənlik termokimyəvi tənlik adlanır. Kimyəvi reaksiyaların istilik effektlərini xarakterizə etmək üçün çox vaxt △H-dan, bəzən isə △U-dan istifadə olunur.
Şəkərli-i Ülya (Germi)
Şəkərli-i Ülya — İranın Ərdəbil ostanının Germi şəhristanı ərazisinə daxil olan kənd.
Əhalisi
Kənddə 2006-cı il siyahıya alınmaya görə 70 nəfər yaşayır (14 ailə).
Karasun gölü
Karasun — Krasnodar şəhərində yerləşən göllər sistemi.Əvvələr Karasun çay olmuşdur. Sonradan bəndlər vasitəsi ilə gölə çevrilmişdir Karasun çayının və gölünün adı çərkəz (adıq) mənşəli olub "карапсын" (Кlуэрейпсын) — mənbə, bulaq, yerini dəyişən deməkdir. Yerini, yatağını dəyişən çayları belə adlandırırdılıar.
Ümumi məlumat
Müasir dövrdə Karasun göllər sisteminə 15 göl daxildir: İkisi Pokrovski gölləri ("Kuban" stadionu yaxınlığında), üçü Kalininski gölləri (Selezneva və Stavropol küçələri arasında yerləşir) və on Paşkovski gölləri. Bu ərazidə çay tamamilə bəndlərlə tutularaq göl hövzələrinə çevrilib.
Göllərin sahili qamışlıqla örtülüb. Göl dibi qalın çöküntü qatına malikdir. 2000-ci illərdə Paşkovski göllərini genişləndirdilər. Bu məqsədlə 60 milyon rubl ayrılmışdır.
Tarixi
Karasun çayı əvvəllər Starokorsun stansiyasından başlanğıcını götürürdü və qərbə axaraq Kuban çayına tökülürdü. Onun ümumi uzunluğu 45–47 km idi. Kuban çayının yatağının dəyişməsi nəticəsində Karasun çayı tamamilə Kubana qarışdı və sonda göllər meydana gəldi.
1870-ci illərdə kazaklar çay üzərində damba inşa etdilər. Məqsəd asanlıqla çayın digər sahilinə keçmək idi. Nəticədə çay bir neçə gölə parçalandı. Göllərin qidalanmasında həm də yeraltı sular da iştirak edirdi. XX əsrin əvvəlində Karasun gölləri bataqlaşmış su hövzəsinə çevrilmişdi.
1890-cı ildə Karasunda, şəhər yaxınlığında 8 damba və dəmir yolu keçməsi üçün xüsusi keçid inşa edildi. Bu da ərazinin bataqlaşmasına gətirib çıxardı.
1960–1970-ci illərdə göllərin bir çoxu quruduldu. Onların yerində şəhərin yeni yaşayış rayonları inşa edildi.
Dambalar
Müəyyən zamanlar Karasun tamamilə dambalarla yüklənmişdi. Sonradan onların çoxu ləğv olundu. Bəzilərinə indi şəhərin bəzi küçələri uğun gəlir. Bəzilərin adaları küçə adlarında özünü qoruyub saxlayıb: Bazovoy damba, Dmitrievski dambası, Ekaterininskaya dambası, Kazak dambası, Karasun dambası, Malinovskaya dambası, Qoqol dambası, Filippovskaya dambası, Çistyakovski dambası, Şaxov dambası.
Səyyad Şıxıyev
Səyyad Abdul oğlu Şıxıyev (4 sentyabr 1999; Saatlı rayonu, Azərbaycan — 17 oktyabr 2020; Cəbrayıl rayonu, Azərbaycan) — Dövlət Sərhəd Xidmətinin Sərhəd Qoşunlarının kiçik giziri, Vətən müharibəsi şəhidi.
Həyatı
Səyyad Şıxıyev 1999-cu il sentyabrın 4-də Saatlı rayonunun Qaralar kəndində anadan olub. Subay idi.
Hərbi xidməti
Səyyad Şıxıyev 2018-2019-cu illərdə Dövlət Sərhəd Xidmətinin Zaqatala rayonunda yerləşən "N" saylı hərbi hissəsində müddətli həqiqi hərbi xidmətdə olub. 2019-cu ilin noyabr ayından isə əvvəlcə Zaqatala rayonunda yerləşən "N" saylı hərbi hissədə, sonra isə Qax rayonunda yerləşən "N" saylı hərbi hissədə xidmət edirdi.
Azərbaycan Ordusunun Sərhəd Qoşunlarının kiçik giziri olan Səyyad Şıxıyev 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsi zamanı Cəbrayılın azadlığı uğrunda gedən döyüşlərdə savaşıb. Səyyad Şıxıyev oktyabrın 17-də Cəbrayıl döyüşləri zamanı Əşrəf Məmmədli və Aşur Cəmiyev ilə birgə şəhid olub. Saatlı rayonunun Qaralar dəfn olunub.
Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Səyyad Şıxıyev ölümündən sonra "Vətən uğrunda" medalı ilə təltif edildi.
Azərbaycanın ərazi bütövlüyünün bərpa edilməsi zamanı döyüş əməliyyatlarının rəhbəri olan, düşmənin canlı qüvvəsinin məhv edilməsində rəşadət göstərən, vəzifə borcunu ləqayətlə və vicdanla yerinə yetirdiyinə görə Azərbaycan Prezidenti İlham Əliyevin 15.12.2020-ci il tarixli Sərəncamına əsasən Səyyad Şıxıyev ölümündən sonra 3-cü dərəcəli "Vətənə xidmətə görə" ordeni ilə təltif edildi.
Azərbaycanın Cəbrayıl rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 24.12.2020-ci il tarixli Sərəncamına əsasən Səyyad Şıxıyev ölümündən sonra "Cəbrayılın azad olunmasına görə" medalı ilə təltif edildi.
Roşeşuar (rayon)
Roşeşuar  — Fransanın Yuxarı Vyenna regionun rayonlarından biri. Departamenti — Yeni Akvitaniya. Suprefektura — Roşeşuar. Rayon əhalisi 2006-cı ildə 37 181 nəfər təşkil edirdi. Əhalinin sıxlığı — 47 nəf / km². Rayon sahəsi — 795 km².
Qiaqin rayonu
Qiaqin rayonu — Rusiya Federasiyası, Adıgey Respublikasının tərkibində inzibati ərazi vahidi. İnzibati mərkəzi Qiaqin qəsəbəsidir.
Coğrafiyası
Rayonu Adıgey Respublikasının mərkəz hissəsində, Zakuban düzənliyinin ətəklərində yerləşir.
Rayonun ümumi sahəsi 796.63 km²-dir. Burada 5 kənd inzibati vahidliyinə 30 yaşayış məntəqəsi daxildir.
Aşağıdakı ərazilərlə həmsərhəddir: şimalda Şovqenovski rayonu, şərqdə Koşexabl və Mostov rayonları, cənubda Maykop rayonu və Maykop şəhər dairəsi, qərbdə Krasnodar diyarının Belorechenski rayonu.
Hidroqrafik şəbəkə əsasən bir çox bulaq çayları ilə təmsil olunur. Ən böyük və ən əhəmiyyətlisi çayları - Qiaqa, Fars, Çexrak, Ulka, Ayryum, Kelermes, Kalmık, Zakalayka və s. Həmçinin ərazidə 50-yə yaxın süni su anbarı mövcuddur ..
Rayonun iqlimi rütubətli və mülayimdir. Qara dənizə yaxınlığı nəzərə çarpacaq dərəcədə iqlimə təsir göstərir. Havanın orta temperaturu iyulda + 23 ° C, yanvarda 0 ° C arasında dəyişir. Ən yüksək temperatur avqustun əvvəlində, ən aşağı isə yanvarın sonu və ya fevralın əvvəlində müşahidə olunur. Orta illik yağıntının miqdarı təxminən 750 mm-dir. Ən çox yağıntı yayda düşür. Nisbi rütubət qeyri-sabitdir.
Tarixi
Qiaqin rayonu 31 dekabr 1934-cü ildə Maykop rayonundan ayrılmaqla Azov-Qara dəniz diyarının bir hissəsi olaraq təşkil edilir. ilk əvvəllər aşağıdakı kənd məclisləri rayonun tərkibinə daxil idi: Ayryum, Qiaqin, Dondukov, Zakalyaevski, Kelermesski, Krasnoul, Sergievski, Suxobalkov, Tambov. 10 aprel 1936-cı ildə Qiaqin rayonu ləğv edilmiş və Maykop rayonuna daxil olan Xan Kənd sovetliyinin tərkib hissəsi olaraq Adıgey Muxtar Vilayətinin bir hissəsi olmuşdur. 21 fevral 1940-cı ildə Krasnoul və Xan kənd sovetlikləri bərpa edilmiş Maykop rayonuna verilir. 1956-cı il 7 dekabr - 1958-ci il 21 mart tarixlərində rayon ləğv edilmiş Şovqenovski rayonunun ərazisinin bir hissəsini təşkil edirdi. 1963-cü il fevralın 1-dən 1965-ci il yanvarın 12-dək rayon ləğv edilmiş Maykop rayonunun ərazisinin bir hissəsini təşkil etmişdir. 1993-cü ildə kənd sovetliklərinin fəaliyyətinə son verildi və kənd idarələrinin əraziləri kənd dairələrinə çevrildi. 2004-cü ildə rayonda kənd dairələri ləğv edildi və kənd yaşayış məntəqəsi statusu ilə 5 bələdiyyə təşkil olundu.
Əhali
2010-cu il Ümumrusiya siyahıya alınmasının məlumatlarına görə rayonun milli tərkibi haqqında aşağıdakı məlumatlar verilmişdir : 2010-cu il Ümumrusiya siyahıya alınmasına olan məlumat :
Əhalinin orta yaşı — 39,6 yaş. Kişilərin orta yaşı — 36,6 yaş. Qadınların orta yaşı — 42,2 yaş.
Düzgün axış
thumb| Həm şəffaf düzgün axışı, həm də köpüklü çalxantılı axını bu şəlalənin kənarında görmək mümkündür thumb| Bir boru içərisindəki bir sıvının bu axış profili, sıvı təbəqələrinin bir-birinin üstünə sürüşən qatlarda hərəkət etdiyini göstərir. Sıvı dinamikasında, Düzgün axış, (yaxud yarpaqlı axış,laminar axın), (ing. laminar flow) təbəqələrdə hamar(pürüzsüz) yolları izləyən sııvı hissəcikləri ilə xarakterizə olunur, hər təbəqə bitişik təbəqələrdən az və ya çox qarışıq olmadan hamar bir şəkildə hərəkət edir. Aşağı sürətlə sıvı yanal qarışdırmadan axmağa meyl edir və bitişik təbəqələrdə kart oynundaki kimi bir-birinin üstündən sürüşür. Axışın istiqamətinə dik olan kəsişən cərəyanlar yoxdur, qarışıqlar da yoxdur. Düzgün axışda, sıvının hissəciklərinin hərəkəti bərk bir səthə yaxın hissəciklər ilə həmin səthə paralel düz xətlərdə hərəkət edir. Düzgün axış yüksək impuls yayılması və aşağı impuls konveksiyası ilə xarakterizə olunan bir axın rejimidir.
Reynolds ədədi ilə əlaqəsi
thumb| Stokesdə bir [[Sfera|sahə, çox aşağı Reynolds ədədində . Maye ilə hərəkət edən bir cisim hərəkətinə qarşı yöndə bir sürükləmə qüvvəsi yaşayır. ]] Reynolds ədədinin xüsusi hesablanması və düzgün axışının meydana gələcəyi dəyərlər axın sisteminin həndəsəsindən və axın davranışıdan asılı olacaqdır. Ümumi nümunə, bir boru vasitəsilə sıvının axındır. Reynolds ədədi aşağıdakı kimi təyin olur.
Burada:
DH
borunun hidravlik diametridir (m);
debidir (m3/s);
A
,borunun kəsişmə sahəsi (m2);
u
sıvının orta sürətidir (SI vahidləri: m / s);
μ
ν
sıvının kinematik özlülüğüdür (
(m2/s);
ρ
sıvının sıxlığı dır (kg/m3).
Nümunələr
right|thumb| Bir sıvı içərisində hərəkət edən bir plaka vəziyyətində, plaka ilə hərəkət edən bir təbəqə və hərəkətsiz olan hər hansı bir lövhənin yanında bir təbəqə var.
NGC 2973
NGC 2973, Yeni Baş Kataloqda qeydə alınmış ulduzdur. Göy üzündə Nasos bürcü istiqamətində yerləşir. *3 tipli. tərəfindən ildə 47.5 sm (18.7 düymə) ölçülü  vasitəsilə kəşf edilmişdir.
Polygon Magic
— Yaponiya videooyun istehsalçısı. Şirkət Yaponiyanın ən böyük studiyalarından biri olmuşdur. Şirkət müxtəlif platformalar, o cümlədən arkada, "Nintendo Wii", "Nintendo DS", "Nintendo 3DS", "Facebook" və s. üçün oyunlar hazırlamışdır. Studiya daha çox "Incredible Crisis" və "Galerians" seriyaları ilə tanınır. Şirkət Yaponiya mobil sosial oyun sahəsində ən yaxşı istehsalçı və yayımçı olmuşdur.
NGC 1241
NGC 1241, Yeni Baş Kataloqda qeydə alınmış qalaktikadır. Göy üzündə Eridan bürcü istiqamətində yerləşir. SBb tipli. tərəfindən ildə 47.5 sm (18.7 inç) ölçülü  vasitəsilə ildə kəşf edilmişdir.
Əsas qiymət
Əsas qiymət və ya baza qiyməti — satıcı ilə alıcı arasında aparılan danışıqlarda opsion əməliyyatının bağlanması zamanı təyin olunan malın qiymətidir. Baza qiymət əşyanın faktiki qiymətini müəyyən edir. Baza qiymətinə əlavə ödənişlər və endirimlər miqyası var. Bazar şəraiti dəyişdikdə, əsas qiymətlər sabit qalır, əlavə haqlar və endirimlər isə dəyişilə bilər ki, bu da qiymətlərin müvafiq artımına və ya azalmasına səbəb olur. Faktiki qiymətlərin baza qiymətlərindən kənara çıxma dərəcəsi satış şərtləri və iqtisadiyyatın vəziyyəti ilə müəyyən edilir.
Planlaşdırma və statistik uçotda əsas qiymət dedikdə istehsalın dinamikasını, maya dəyərini və xalq təsərrüfatının inkişafının digər göstəricilərini xarakterizə edən indekslər hesablanarkən qəbul edilən qiymət başa düşülür. Əsas qiymətlərdən ona görə istifadə olunur ki, eyni məhsulun qiymətlərinin səviyyəsi ildən-ilə dəyişə bilər və müxtəlif illərdə milli iqtisadiyyatda maya dəyəri göstəricilərinin cari qiymətlərlə ölçülməsi və müqayisəsi onların real dəyişməsi haqqında düzgün təsəvvür yaratmır.
Pleonazm
Pleonazm (yun, artıqlıq) — termini iki mənalıdır. 1.Eyni məhfumun başqa-başqa dil vahidləri ilə təkrarı, 2.Eyni tərkibli sinonim dil vahidlərinin toplusu, üslubi artıqlıq.
NGC 4174
NGC 4174, Yeni Baş Kataloqda qeydə alınmış qalaktikadır. Göy üzündə Veronikanın Saçları bürcü istiqamətində yerləşir. S0-a tipli. tərəfindən ildə 47.5 sm (18.7 düymə) ölçülü  vasitəsilə ildə kəşf edilmişdir.
Semyon Çuykov
Çuykov Semyon Afanasyeviç — Semyon Afanasyeviç — rus boyakarı. SSRİ xalq rəssamı (1963). SSRi Rəsamlıq Akademiyasının həqiqi üzvü (1958), SSRİ Dövlət mükafatıtı laureatı (1949, 1951). Beynəlxalq Nehru mükafatı laureatı (1967).
Həyatı
Moskvada Ali Bədii-Tekniki Emalatxanalarda-Ali Bədii-Tekniki İnstitutda oxumuşdur (1924-1930). Moskvada Rəssamlıq Akademiyasında (1930-1932) və V.İ.Surikov ad. Rəsamlıq İnstitunda (1947-1948) dərs demişdir. Uzun illər Qırğızıstanda yaşayıb-yaratmışdır.
Yaradıcılığı
"Bizim Qırğızıstanda" (1946-1967), "Bizim qardaşlar" (1952-1967) və s. silsilə əsərləri, "Səhər" (1947), "Yolda", "Himalay dağları" Bombeydə axşam sahil küçəsində" (hamsı 1954), "Qara madonna" (1962), "Dirilik suyu" (1966), "Onlar yaşamaq istəyirlər" (1967), "Əbədiyyətə qovuşma" (1973), "Arzular" (1975), "Heykəl ilə avtoportret" (1979) və s. ən yaxşı tablolarındandır. 1933-cü ildən onun bütün yaradıcılıq həyatı Qırğızıstanla bağlıdır. O, incəsənət muzeyi yaratdı, onun ilk fondlarında Moskva və Leninqrad muzeyləri məşhur rus və sovet rəssamlarının onlarla əsərini bağışlayırdı: K.Korovin, N.Rerix, V.Tropinin, Vereşşaqinin və s. 1935-ci ildə respublikada rəssamlıq studiyası açıldı, onun əsasında 1939-cu ildə bu gün S. A. Çuykovun adını daşıyan rəssamlıq məktəbi açıldı. Rəssamın ilk fərdi sərgisi 1938-ci ildə Moskvada keçirilib. Rəssam yaradıcılığını davam etdirdi və 1939-cu ildə Moskvadakı Yazıçılar Evində onun əsərlərinin İkinci Fərdi Sərgisi keçirildi. 1950-60-cı illərdə çox səyahət etdi: Hindistan, İtaliya, Fransa, Yunanıstan, Bolqarıstan. Bu ölkələrdən o, müxtəlif eskizlər və qələm eskizləri şəklində zəngin material gətirirdi. Qırğızıstan, Hindistan xalqına və təbiətinə həsr olunmuş janr rəsmləri və mənzərələri (“Hindistanın adi xalqı haqqında”, 1957-1960-cı illər). 1947-1948-ci illərdə Moskva İncəsənət İnstitutunda dərs demişdir. V. I. Surikov. Qırğızıstan SSR Rəssamlar İttifaqı Təşkilat Komitəsinin sədri (1933), Qırğızıstan SSR Rəssamlar İttifaqının sədri (1934-1937, 1941-1943). SSRİ Rəssamlıq Akademiyasının fəal üzvü (1958). SSRİ Rəssamlar İttifaqının üzvləri. 1966-cı ildə o, İ.V.Stalinin reabilitasiyası əleyhinə 25 mədəniyyət və elm xadiminin Sov.İKP MK-nın baş katibi L.İ.Brejnevə məktubunu imzalayıb. .
İlikliqaya nekropolu
İlikliqaya nekropolu — Ordubad rayonunun Tivi kəndi ərazisində, eyni adlı qədim yaşayış yerindən qərbdə, Dəmyələr nekropolunun yaxınlığında yerləşən nekropol. Sahəsi 0,5 hektara yaxındır. Yerləşdiyi ərazi zəngin bitki örtüyünə malikdir. Nekropol qumluq ərazidə, yamacda yerləşdiyindən güclü təbii aşınmaya məruz qaldığından onların planını çıxarmaq çətinlik törətmişdir .. Aparılan kəşfiyyat xarakterli tədqiqatlar nəticəsində abidədən boz və çəhrayı rəngli gil qablar toplanılmışdır. Nekropoldan əldə olunmuş maddi-mədəniyyət nümunələri son tunc-erkən dəmir dövrü üçün (e.ə. II minilliyin sonu-I minilliyin əvvəli) xaraktеrik olub, abidənin həmin dövrə aid olduğunu göstərir.
Rusiya–Qazaxıstan sərhədi
Rusiya–Qazaxıstan sərhədi – Qazaxıstan Respublikası ilə Rusiya Federasiyası arasındakı müasir dövlət sərhədi, əvvəllər Qazaxıstan SSR və RSFSR arasındakı inzibati ərazi sərhədi.
Dövlət sərhədi 1930-cu illərdə müasir formasını, 1991-ci ildə SSRİ-nin dağılmasından sonra dövlətlərarası statusunu qazanır. Eyni zamanda sərhəd bölgənin xalqlarının - rusların, qazaxların, eləcə də digər millətlərin (almanlar, tatarlar, ukraynalılar) məskunlaşdıqları ərazilərlə üst-üstə düşmür. İki ölkə arasında dünyanın ən uzun fasiləsiz quru sərhədi 7598,8 km-dir (Kanada ilə ABŞ arasındakı sərhəd 8,891 km uzunluğundadır, lakin Alyaska ilə ABŞ-nin qitə ştatları arasında bir boşluq vardır.).
Tarix
1925-ci ilin fevralında Orenburq quberniyası və Orenburq şəhəri Rusiya Sovet Federativ Sosialist Respublikasının muxtar ərazisi olan Qazaxıstan MSSR-dan çıxarılır və birbaşa RSFSR-ə tabe edilir.
20 iyul 1930-cu ildə Qaraqalpaqıstan Muxtar Sovet Sosialist Respublikası Rusiya Sovet Federativ Sosialist Respublikasının muxtar ərazisi olan Qazaxıstan MSSR-dan RSFSR-in birbaşa tabeliyinə verilir və 5 dekabr 1936-cı ildə Özbəkistan SSR-ə dövr edilir.
Coğrafiya
Sərhəd Qazaxıstan SSR və RSFSR arasındakı sərhəddən miras qalmışdır. Quru sərhədinin uzunluğu 7598,8 km-dir. Rusiya–Qazaxıstan sərhədi demək olar ki, tamamilə zonadan keçir (5936,1 km quru, 1516,7 km çay sərhədi, 60 km göl sərhədi də daxil olmaqla). Dəniz sərhədinin uzunluğu 85,8 km-dir.
Sərhədin delimitasiyası 2005-ci ildə başa çatıb. Hazırda sərhəd ayırma işləri aparılır.
Qazaxıstan və Rusiyanın Avrasiya Gömrük İttifaqı və Avrasiya İqtisadi Qrupu kimi iqtisadi təşkilatlara daxil olmasına baxmayaraq, təhlükəsizlik məqsədilə sərhəd nəzarətdədir və qorunur. Sərhədi keçməyə yalnız sayı məhdud olan buraxılış məntəqələrində icazə verilir. Pasport nəzarəti proseduru məcburidir.
Ərazi mübadiləsi
13 fevral 2015-ci il tarixində Rusiyanın Omsk vilayətinin və Qazaxıstanın Şimali Qazaxıstan vilayətinin başçıları sərhəd ərazilərinin mübadiləsini təklif edir.
SSRİ ləğv edildikdən sonra, əksəriyyəti rus əhalisi olan Oqneupornı kəndi Qazaxıstanın Kostanay vilayətinin Karabalık rayonu ərazisinə daxil idi. Bütün sakinləri Rusiya vətəndaşlığına sahib olması, bütün əlaqələr Rusiya tərəfdən həyata keçirilməsi səbəbindən Rusiyaya birləşmə daha aktual olur.
18 yanvar 2005-ci ildə Rusiya və Qazaxıstan prezidentləri Rusiya-Qazaxıstan sərhədlərinin delimitasiyası ilə bağlı dövlətlərarası müqavilə imzalayır. 12 yanvar 2006-cı ildə Astanada dövlət başçıları müqavilənin ratifikasiyasına dair protokolu imzalayır. Razılaşmaya uyğun olaraq dövlət sərhədi elə şəkildə təyin olunur ki, Oqneupornı kəndi Çelyabinsk vilayətinin bir hissəsi olur. Bunun müqabilində Qazaxıstana Oktyabrsk rayonu ərazilərindən (Kostanay vilayətinin Fedorov rayonunun Kursk və İvangorodskoe kəndləri arasında) 520 hektar ərazi ilə bərabər çöl zonası verilir.
Bank riski
Bank riski (Bank risk) — Ölkədə iqtisadi vəziyyətin pisləşməsi, verilmiş kreditlərin ödənilməməsi, qiymətli kağızların kotirovkasının dəyişməsi, balans arxası əməliyyatlar üzrə ödənişlərin həyata keçirilməsi, resurs bazasının azaldılması və s. nəticəsində zərərlərin yaranması və mənfəətin itki ehtimalı qeyri-müəyyənliyi ilə ifadə olunan və kredit idarələri tərəﬁndən həyata keçirilən bank əməliyyatlarının səciyyəvi xüsusiyyətlərindən irəli gələn risklərdir. Bank riski iki formada olur: xarici (sığorta, valyuta, forsmajor hallarında risklər) və daxili (kredit, portfel, bank əməliyyatları riskləri). Bank risklərinin səviyyəsinə bank əməliyyatlarının (forfeter, hedcirləmə və s.) və ya onların sığortalanmasının köməyilə nəzarət olunur.
İbtidai məktəb
İbtidai məktəb — məktəbyaşlı uşaqlara ibtidai təhsil verən çmumtəhsil təlim-tərbiyə müəssisəsi, ümumi icbari təhsilin birinci pilləsi. İbtidai məktəbə (yaxud umumtəhsil məktəblərinin ibtidai siniflərinə) daxil olan uşaqların yaşı və həmin məktəblərdə təhsil müddəti ayrı-ayrı ölkələrdə müxtəlifdir.
Təhsilin Beynəlxalq Standart Təsnifatı ibtidai təhsili proqramların adətən oxu, yazı və riyaziyyat üzrə fundamental bacarıqları təmin etmək və öyrənmə üçün möhkəm zəmin yaratmaq üçün nəzərdə tutulduğu bir mərhələ kimi nəzərdən keçirir.
Nyor (rayon)
Nyor  — Fransanın Puatu-Şaranta regionun rayonlarından biri. Departamenti — Dö-Sevr. Suprefektura — Nyor. Rayon əhalisi 2006-cı ildə 202 943 nəfər təşkil edirdi. Əhalinin sıxlığı — 73 nəf / km². Rayon ərazisi — 2792 km².
NGC 6083
NGC 6083, Yeni Baş Kataloqda qeydə alınmış qalaktikadır. Göy üzündə Herkules bürcü istiqamətində yerləşir. Sb tipli. tərəfindən ildə 80.01 sm (31.5 inç) ölçülü  vasitəsilə ildə kəşf edilmişdir.
Konqsvegen buzlağı
Konqsvegen buzlağı (Kongsvegen) — Şpitsbergen arxipelaqına daxil olan Qərbi Şpisbergen adasında yerləşən buzlaq. Buzlaq Konqs-fiorddan cənub-şərqdə VII Hokon Torpağı ilə II Oskar Torpağı arasında yerləşir. Onun uzunluğu 20 km, sahəsi 105 km² -dir.
Kokain
right|thumb|Koki yarpaqları Kokain — geniş yayılmış narkotik, tropan sırası üzrə alkaloid, çətin metil benzoilekqonin. Yerli anesteziya effektinə və insanın mərkəzi sinir sisteminə güclü stimilasiya təsirinə malikdir, bununla da insanda güclü eyforiya hissi yaradır. Başqa alkaloid vasitələri ilə eyni sırada Cənubi Amerikanın tropik zonalarında yayılmış Eritroksilum bitkisinin (Erythroxylum), ən əsası isə kokain kollarının (Erythroxylum coca) tərkibində var. Bu bitkilər yarpaqların yeyilməsinin qarşısını alaraq insektisid funksiyasnı yerinə yetirir.
Tarixi
Kokainin istifadəsi beş min ildən çox tarixi əhatə edir. "Koka" sözünün özü "boliviya tayfalarının" dillərinin birindən yaranıb. Qədim əfsanəyə əsasən, yerli qadınlardan biri əxlaqsız həyat yaşayırdı, elə buna görə də onu öldürdülər, bədənini isə iki hissəyə böldülər. Bu bədəndən isə kol bitməyə başladı. Bu kolu da "Koka Ana" adlandırdılar.
Psixosimulyator kimi koka yarpaqları ispanlıların gəlişindən əvvəl cənubi amerikalı hindlilər, Şimali Andın yerli sakinləri tərəfindən tibbi və dini məqsədlər üçün, həm də yorğunluğu aradan qaldırıcı kimi, aclığı, susuzluğu yatırtmaq üçün istifadə olunub, bəzən isə əhval-ruhiyyəni qaldırmaq üçün.
Suren Papikyan
Suren Rafiki Papikyan — Ermənistan siyasətçisi, Ermənistanın müdafiə naziri. O, əvvəllər ərazi idarəetmə və infrastruktur naziri və qısa müddət ərzində baş nazirin müavini vəzifələrində çalışmışdır. Papikyan həmçinin, hakim "Mülki Müqavilə" Partiyasının idarə heyətinin sədridir.
Həyatı
Suren Papikyan 26 aprel 1986-cı ildə Ermənistanın Loru mərzinin Cəlaloğlu şəhərində anadan olmuşdur. O, 1 saylı Cəlaloğlu texnikumunu bitirmiş, 2003-cü ildə İrəvan Dövlət Universitetinin tarix fakültəsinə qəbul olunmuşdur. Papikyan universitetdə oxuyarkən Ermənistan Silahlı Qüvvələrində xidmətə çağırılmışdır. O, hərbi xidmətdə olduğu zaman komandirlə zorakılıq insidentinə görə iki il üç ay müddətinə azadlıqdan məhrum olunmuşdur, lakin təxminən bir ildən sonra ümumi amnistiyaya əsasən azad edilmişdir.
Qısa müddətə baş nazirin müavini vəzifəsini tutduqdan sonra Papikyan 15 noyabr 2021-ci ildə Ermənistanın müdafiə naziri təyin edilmişdir. Onun təyinatından bir gün sonra Azərbaycan–Ermənistan sərhədində mühüm toqquşmalar baş vermiş, nəticədə Ermənistan tərəfi insan və ərazi itkiləri vermişdir.
Canlılarda qidalanma
Canlılarda qidalanma — orqanizmlərdə gedən bioloji proseslərin hər biri üçün müəyyən enerji lazımdır. Enerji isə qidalanma ilə ödənilir. Bütün canlılar yaşamaq üçün qidalanmalıdırlar. Qida maddələri orqanizmin qurulmasına sərf olunur, onu böyümə və inkişaf üçün gərəkli enerji ehtiyatı ilə təchiz edir və bütövlükdə orqanizmin həyat fəaliyyətini davam etdirməsinə təminat yaradır. Qidalanma formalarına görə canlıları, əsasən, 2 qrupa ayırırlar. Bu qruplar da hər biri özlüyündə iki qrupa bölünür.
Bitkilərdə qidalanma
Bütün canlılar kimi bitkilər də qidalanırlar. Qidalanma bitkilər üçün onların yaşamasını təmin etməklə bərabər, bitkilərin bizim həyatımız üçün vacib olan funksiyaları həyata keçirməsini də təmin edir. Yabanı bitkilər insanların iştirakı olmadan qidalanmasını təmin edir. Bəzi bitkilər, xüsusilə kənd təsərrüfatı bitkilərinin qidalanmalarını insan idarə edə bilir. Bütün həyati proseslərin baş verməsi üçün enerji tələb olunur. Bitkilərdə də baş verən bütün proseslərin həyata keçməsi üçün enerji tələb olunur. Bitkilər bu enerjini suyun, işığın, havanın və qida maddələrinin hesabına əldə edir.
Avtotrof
Bu bitkilər bilavasitə qeyri-üzvi maddələrlə qidalanıb, həmin maddələrdən üzvi maddələr hazırlayır, öz orqanizmlərini qururlar. Bütün yaşıl bitkilər avtotrof bitkilərə aiddirlər. Onlar, yuxarıda qeyd edildiyi kimi, qeyri-üzvi maddələri üzvi maddələrə çevirən bəzi bakteriyaları göstərmək olar. Bu bakteriyalarda xemosintez hadisəsi fotosintez hadisəsini əvəz etdiyi üçün, onlara xemotrof bitkilər də deyilir.
Fotosintezedici
Fotosintezedicilər xlorofilə malik olan canlılardır. Onların əksəriyyəti karbon qazı və sudan istifadə edərək işığın təsiri ilə üzvi maddə hazırlayır. Bu yolla qidalanan canlılara bəzi bakteriyalar, yaşıl evqlena, volvoks kimi heyvanlar və bitkilərin əksəriyyəti aiddir. Bu zaman o canlılar Günəş enerjisindən istifadə edərək qeyri üzvi maddədən üzvi maddə istehsal edirlər.Və bu zaman üzvi maddə əmələ gəlkməklə eyni zamanda təbiətə sərbəst halda oksigen buraxılır.Canlıların normal inkişafı- tənəffüsü üçün bu prosesin əhəmiyyəti böyükdür.Fotosintez prosesi əksəriyyət yaşıl bitkilərdə,bəzi bakteriyalarda və bəzi heyvanlarda var.
Xemosintezedici
Xemosintezedicilər bakteriyalardır. Bunlar kimyəvi reaksiyalar zamanı ayrılan enerjidən istifadə edərək qeyri-üzvi maddələrdən üzvi maddələr sintez edirlər.
Xemosintez edici canlılara bakteriyalar aiddir.Onların bəziləri də qeyri-üzvi maddələrdən üzvi maddələr sintez edə bilirlər. Lakin bu zaman onlar enerji mənbəyi kimi günəş enerjisindən deyil, kimyəvi reaksiyalar enerjisindən istifadə edirlər. Bu proses xemosintez adlanır."Xemo"-kimya,"sintez "-əmələ gəlmə deməkdir.
Beləki, bakteriyalar kimyəvi reaksiyaların enerjisini həmçini qeyri-üzvi maddələrin oksidləşməsindən alınan enerjini sintez olunacaq üzvi maddələrin kimyəvi enerjisinə çevirməyə malik xüsusi fermet aparatına malikdir. Və nəticədə onlar bu sayədə xemosintez proseseini həyata keçirirlər.Bu canlıların olması və bu proses də çox faydalıdır. Torpağın məhsuldarlığı, təbiətdə azot dövranında bu canlılar xüsusi əhəmiyyəti var.
Xemosintetik canlılar:
Miksotrof
Təbiətdə bəzi canlılar həm avtotrof, həm heterotrof yolla qidalana bilir. Belə qidalanma forması miksotrof adlanır (yaşıl evqlena, nepentes, milçəktutan və s.).
Bu qrupa daxil olan bitkilər islər qeyri-üzvü, istərsə də üzvü maddələrlə qidalana bilir. Məsələn ağacların çətiri üzərində parazitlik edən bağamburc kolu ağacın hazır üzvü maddələrindən istifadə etməsi ilə yanaşı, yaşıl olduğuna görə, qeyri-üzvü maddələrdən fotosintez yolu ilə üzvümaddələrdə hazırlaya bilir. Bu cür bitkilər müxtəlif üsullarla qidalandıqları üçün onların qidalanma qaydaları miksotrof qidalanma adlanır, bu qayda ilə qidalanan bitkilərə isə miksotrof bitkilər deyilir.
Heterotrof
Bakteriya və göbələklərin çoxu yaşıl olmadığı kimi öz-özünə üzvi qida da hazırlaya bilmir.Bu səbəbə görə onlarda hazır üzvi maddə ilə qidalanmaya ehtiyac duyulur. Buna görə də bu bitkilər parazit və ya saprofit həyat tərzi keçirir. Parazit göbələk və bakteriyalar bitkilərin və ya heyvanların üzərində parazitlik edərkən çox vaxt onların xəstələnməsinə səbəb olur. Saprofitlərin və parazitlərin qidalanma qaydaları heterotrof qidalanma adlanır.
Saprofit
Saprofitlər hazır üzvi maddələrlə qidalanır, ancaq canlılara ziyan vermirlər. Bu cür qidalanmaya bakteriya və göbələklərdə daha çox rast gəlinir.
Parazit
Parazitlər canlı orqanizmlərdə yaşayır. Onlar sahib orqanizmdə qidalanır, ifrazat məhsullarını oraya xaric edir və xəstəlik törədir. Belə qidalanma üsuluna bakteriyalarda, göbələklərdə, bitki və heyvanlarda rast gəlinir. Viruslar da canlı orqanizmlərdə parazitlik edir.
Heyvanlarda qidalanma
Əksər çoxhüceyrəli heyvanlarda qida maddələrini mənimsəmək üçün həzm orqanları birləşib həzm sistemini əmələ gətirir. Qida maddələri bu sistemə kənardan daxil olur, burada həzm olunur, sorulur və qalıqları xaricə atılır. Çoxhüceyrəli heyvanların təkamülündə qidalanma və həzm üçün olduqca böyük əhəmiyyət kəsb edən uyğunlaşma — qastral (bağırsaq) boşluğun olmasıdır. Bunun nəticəsində qida maddələri daha əlverişli surətdə həzm olunub istifadə edilir. Qida tipindən asılı olaraq, heyvanların bəzi orqanlarında bir sıra uyğunlaşmalara rast gəlinir. Onurğasızlarda qidalanma üçün yaranan uyğunlaşmalar çoxdur. Cücülərdə ağız aparatının müxtəlif formaları buna misal ola bilər. Qaba yemlə qidalanan əksər məməli heyvanlarda azı dişlərin səthi qırışlı, bağırsaq uzun, mədə bir neçə şöbədən ibarət olur. Gövşəyən cütdırnaqlı heyvanlarda mədə 4 kameradan: ibarətdir. Bu heyvanlar qidanı iki dəfə çeynəyir. Qəbul olunmuş qida əvvəlcə işgənbə və tora toplanır. Heyvan dincələrkən qida oradan hissə-hissə ağıza qayıdır. Yenidən çeynənilib udulan qida mədənin qat-qat və qursaq hissələrində təkrar həzmə uğrayıb bağırsağa ötürülür. Bağırsaqlarda həzm prosesi davam edir və sorulma baş verir. Qida qalıqları anusdan xaricə atılır. İnsanın həzm sisteminin quruluşu əksər onurğalı heyvanlarda olduğu kimidir. Həzm zamanı qida maddələri fiziki və kimyəvi cəhətdən dəyişikliyə uğrayır və onların əksəriyyəti kiçik hissəciklərə parçalanır ki, hüceyrə membranından keçə bilsin. Bu cür dəyişikliklər mexaniki və kimyəvi həzm prosesi vasitəsilə baş verir.
Mexaniki həzm
Qida maddələrinin fiziki cəhətdən dəyişikliyə uğraması — isladılması və xırdalanmasıdır. Xərçəngin mədəsinin böyük hissəsi, məməlilərdə dişlər, quşlarda mədənin əzələli şöbəsi və s. orqanlar buna xidmət edir. Bu prosesdə fermentlərin, demək olar ki, heç bir fəaliyyəti olmur.
Kimyəvi həzm
Molekullan iri olan maddələrin fermentlərin təsiri ilə kimyəvi çevrilməyə uğramasıdır. Kimyəvi həzmin üç forması mövcuddur. Mexaniki həzm ▶ yağ damlası ▶ öd ▶ lipaza fermenti ▶ yağ turşusu və qliserin molekulları
Hüceyrəxarici həzm
Qida maddələri hüceyrə xaricində həzm olunur. Fermentlər hüceyrənin xaricində ifraz edilir. İri molekullu maddələr həzm olunaraq hüceyrə daxilinə keçə biləcək hala düşür. Buna onurğalılarda və bəzi onurğasızlarda rast gəlinir.
Membran həzmi
Bağırsaq xovlarının divarlarındakı fermentlərin hesabına qida maddələri daha kiçik hissələrə parçalanır. Buəsasən onurğalılarda və bəzi onurğasızlarda baş verir.
Hüceyrədaxili həzm
Hüceyrə daxilində keçmiş qida maddələrinin molekulları lizosom fermenti vasitəsilə həzm olunur. Buna əksər heyvanlarda rast gəlinir. Çoxhüceyrəli heyvanların təkamülündə qidalanma və həzm üçün olduqca böyük əhəmiyyət kəsb edən uyğunlaşma — qastral (bağırsaq) boşluğun olmasıdır. Bunun nəticəsində qida maddələri daha əlverişli surətdə həzm olunub istifadə edilir. Qida tipindən asılı olaraq, heyvanların bəzi orqanlarında bir sıra uyğunlaşmalara rast gəlinir. Onurğasızlarda qidalanma üçün yaranan uyğunlaşmalar çoxdur. Cücülərdə ağız aparatının müxtəlif formaları buna misal ola bilər. Qaba yemlə qidalanan əksər məməli heyvanlarda azı dişlərin səthi qırışlı, bağırsaq uzun, mədə bir neçə şöbədən ibarət olur. Gövşəyən cütdırnaqlı heyvanlarda mədə 4 kameradan: işgənbə, tor, qat-qat və qursaqdan ibarətdir. Bu heyvanlar qidanı iki dəfə çeynəyir. Qəbul olunmuş qida əvvəlcə işgənbə və tora toplanır. Heyvan dincələrkən qida oradan hissə-hissə ağıza qayıdır. Yenidən çeynənilib udulan qida mədənin qat-qat və qursaq hissələrində təkrar həzmə uğrayıb bağırsağa ötürülür. Bağırsaqlarda həzm prosesi davam edir və sorulma baş verir. Qida qalıqları anusdan xaricə atılır. İnsanın həzm sisteminin quruluşu əksər onurğalı heyvanlarda olduğu kimidir.
NGC 1287
NGC 1287, Yeni Baş Kataloqda qeydə alınmış qalaktikadır. Göy üzündə Eridan bürcü istiqamətində yerləşir. Sa tipli. tərəfindən ildə 47.5 sm (18.7 inç) ölçülü  vasitəsilə ildə kəşf edilmişdir.
Rumıniya–Türkiyə münasibətləri
Rumıniya—Türkiyə münasibətləri — Rumıniya ilə Türkiyə arasında ikitərəfli diplomatik münasibətlər.
Tarixi
1878-ci ilin noyabrında Rumıniya ilə Osmanlı İmperiyası arasında diplomatik münasibətlər quruldu. 30 avqust 1916-cı ildə Osmanlı İmperiyası Rumıniyaya müharibə elan etdi. 9 fevral 1934-cü ildə Rumıniya, Türkiyə, Yuqoslaviya və Yunanıstanla birlikdə Balkan sazişinin hərbi-siyasi birliyini qurdu. Bu birliyin yaradılmasından əvvəl 1933-cü ildə Rumıniya-Türk müqaviləsi imzalandı.
1938-ci ildə ölkələrin Buxarest və İstanbuldakı diplomatik nümayəndəlikləri səfirlik səviyyəsinə qaldırıldı. 1939-cu ildə Balkan Antantası, hərbi-siyasi bir birlik olaraq II Dünya Müharibəsinin başlaması ilə mövcudluğunu dayandırdı. Soyuq müharibə dövründə Rumıniya ilə Türkiyə arasında praktiki olaraq heç bir diplomatik təmas yox idi. 1989-cu ildə Rumıniyadakı inqilabdan sonra Rumıniya-Türkiyə münasibətləri xeyli dərəcədə istiləşdi. Türkiyə, Rumıniyanın NATO-ya üzv olmaq üçün namizədliyini dəstəklədi və Rumıniya da Türkiyənin Avropa Birliyinə üzv olmaq istəklərini dəstəklədi.
Ticarət
Ölkələr Balkanlarda bir-birlərinin ən böyük ticarət tərəfdaşlarıdır. 2015-ci ildə Türkiyənin Rumıniyaya ixracatı 2.8 milyard ABŞ dolları, Türkiyənin Rumıniyadan ithalatı 2.6 milyard ABŞ dolları oldu. 2015-ci ildə ölkələr arasındakı ticarət həcmi 5.4 milyard dollara çatdı. 2015-ci ildə Türkiyəni təxminən 440.000 Rumıniyalı turist ziyarət etdi.
İrina Qureviç
İrina Qureviç – alman dilçi və kompüter alimi, kompüter elmləri professoru və Knowledge Processing Labın direktoru. Hal-hazırda Darmştadt Texniki Universitetində dərs deyir. Lüğət və kompüter texnologiyaları üzrə işlərin müəllifidir.
Bioqrafiyası
1998-ci ildə Mixail Kotsyubinski adına Vinnitsa Dövlət Pedaqoji Universitetini bitirib, ingilis və alman filologiyası üzrə təhsil alıb. Məzun olduqdan sonra Alman Akademik Mübadilə Xidmətinin (DAAD) və Şimali Ren-Vestfaliya əyalətinin təqaüdü ilə Duisburq - Essen Universitetində üç il oxumuşdur. 2001-2005-ci illərdə Heydelberq Universitetində doktoranturanın elmi üzvü olmuşdur.
İlikliqaya yaşayış yeri
İlikliqaya yaşayış yеri — Ordubad rayonu nun Tivi kəndi ərazisində, kənddən şərqdə, Dəmyələr nеkrоpоlundan qərbdə, qumluq ərazidə yеrləşir. Abidənin yеrləşdiyi yеr хalq arasında «Bənövşə qumluğu» adı ilə tanınır.
İrina Qureviç
Bioqrafiyası
2007-ci ildən Darmştadt Texniki Universitetinin Kompüter Elmləri Bölməsindəki Emmy Noether qrupu olan Alman Tədqiqat Vəqfinin rəhbəridir.
Koreya Ədəbiyyatı Tərcümə İnstitutu
Koreya Ədəbiyyatı Tərcümə İnstitutu (kor. 한국 문학 번역원, LTI Korea, əvvəllər Koreya Ədəbiyyatı Tərcümə fondu kimi tanınan) 1996-cı ildə Cənubi Koreya hökuməti tərəfindən Koreya ədəbiyyatı və mədəniyyətini xaricdə tanıtmaq və bununlada dünya mədəniyyətinə töhfə vermək məqsədi ilə təsis olunmuşdur. LTI Korea Koreya ədəbiyyatının yüksək keyfiyyətli tərcüməsini təmin etmək üçün tərcümələr və nəşrlərə sponsorluq edir, Koreya ədəbiyyatının ixrac bazasının gücləndirilməsi və Koreyalı və xarici naşirlər üçün bir şəbəkənin yaradılması üçün xaricə müxtəlif mübadilə proqramlarını təşkil edir. Həmçinin peşəkar tərcüməçilərə Koreya ədəbiyyatının tərcümə imkanlarını genişləndirməyə kömək edir.
İlikliqaya yaşayış yeri
Yaşayış yеrində aparılan arхеоlоji araşdırma zamanı  müəyyən оlunmuşdur ki, buradakı yaşayış еvlərinin çохu dağılmışdır. Оnların yеrində daş yığınları, tоrpaq qarışıq təpəciklər, üzərini оtlar örtən dördkünc fоrmalı çalalar qalmışdır. Abidədəki yaşayış binalarının bir qismi оvalvari fоrmalı təpənin üzərindəki düzənlik ərazidə salınmış, bir qismi isə dərənin qırağında, bulağın yanında tikilmişdir. Yaşayış yеrinin sahəsi 2 hеktardan artıqdır. Оrada mədəni təbəqə çох az miqdarda (0, 5-1m qalınlığında) saхlan-mışdır. Mədəni təbəqə kül qarışıq tоrpaq laylarından ibarətdir. Abidədən əldə olunmuş arxeoloji materiallar Sоn Tunc-Еrkən Dəmir dövrünə aid bоz və çəhrayı rəngli kеramika məmulatlarından (küpə, kasa, çölmək və b. tipli gil qablar), daş əmək alətlərindən (dən daşı, sürtgəc, dəstə) ibarətdir. Abidə e.əII minilliyin sonu-I minilliyə aiddir. .
İrina Qureviç
Bioqrafiyası
2008-ci ildən Volkswagen Lichtenberg Vəqfi, Darmştadt Texniki Universitetinin Kompüter Elmləri Bölməsində hər yerdə bilik emalı professoru.
Mükafatlar
Alman Tədqiqatlar Cəmiyyəti və Leybnisa Assosasiyası nominasiyasında 2013-cü ildən bəri AcademiaNet üzvüdür.
Koreya Ədəbiyyatı Tərcümə İnstitutu
Proqramlar
LTI Korea proqramları, xaricdə Koreya ədəbiyyatı və mədəniyyəti haqqında məlumatlılığı artırmağa yönəlmiş müxtəlif proqramları dəstəkləyir. Hər bir proqram Koreya ədəbiyyatı və xaricdəki mədəniyyət anlayışını dərinləşdirməyə yönəlmiş xüsusi bir hədəfə yönəldilmişdir.
NGC 6986
NGC 6986, Yeni Baş Kataloqda qeydə alınmış qalaktikadır. Göy üzündə Oğlaq bürcü istiqamətində yerləşir. E-S0 tipli. tərəfindən ildə 66.04 sm (26 düymə) ölçülü  vasitəsilə kəşf edilmişdir.
Koreya Ədəbiyyatı Tərcümə İnstitutu
Tərcümə Qrant Proqramı
LTI Korea üç ayda bir müxtəlif Koreya bədii ədəbiyyatı, şeir, pyes, qeyri-bədii ədəbiyyat, uşaq və gənclik kitabları, bədii və qrafika romanlarının tərcümələrini seçir və dəstəkləyir. Hər bir müraciət tərcümənin keyfiyyəti və əsərin orijinallığı ilə qiymətləndirilir. 2014-cü ildən bəri LTI Korea orijinal əsərin tam tərcüməsini dəstəkləmir. LTI Korea nümunənin tərcüməsi üçün əvvəlcə qrant verəcək və əsərin qalan hissəsi üçün tərcüməçi və müəllif beynəlxalq bir nəşriyyatla bir nəşr müqaviləsi imzaladıqdan sonra veriləcək.
İrina Qureviç
Mükafatlar
UniTechSpin Isra Vision-dan "İş prosesləri üçün semantik məlumat menecmenti" xüsusi mükafatı, 2008;
Koreya Ədəbiyyatı Tərcümə İnstitutu
Nəşr Qrant Proqramı
LTI Korea dəstəyi ilə tərcümə olunmuş əsərlərin müəllif hüququ qazanan xarici nəşriyyatlara nəşr qrantları təklif olunur. LTI Korea, 2014-cü ildən bəri, tərcümə olunmuş Koreya ədəbi əsərləri üçün nəşr hüququ alan xarici nəşriyyatlara həm tərcümə, həm də nəşr qrantları verir.
İrina Qureviç
Mükafatlar
"Darmstadt Knowledge Software Processing Repository"-dən 2007-ci il strukturlaşdırılmamış məlumat menecmenti, 2007;
"Kompüter elmləri tələbələri üçün NLP-də yeni tendensiyaların tədrisi üçün əsaslı UIMA əsaslı bir kurs" 2008 IBM-dən Strukturlaşdırılmamış İnformasiya İnnovasiya Mükafatı 2008;
Koreya Ədəbiyyatı Tərcümə İnstitutu
Təhsil Proqramı
LTI Korea təhsil proqramında İngilis, Fransız, Alman, İspan, Çin, Yapon və Rus dillərindən tərcümə akademiyaları var. Tərcüməçiləri təhsilləndirmək üçün bu proqram hal-hazırda tələbələrin sayını 200-ə çatdırmaq məqsədilə 100 tələbəni hazırlaşdırır. Potensial tərcüməçilər yetişdirməklə yanaşı, LTI Korea, yeni və mövcud tərcüməçiləri Koreya Ədəbiyyatı Tərcümə Mükafatına layiq görərək həvəsləndirir. Məlumat mübadiləsini təşviq etmək üçün digər səylər, Koreya Ədəbiyyatının Tərcümə və Nəşrinə dair LTI Korea Beynəlxalq seminarıdır. Koreya Ədəbiyyatının Tərcümə və Nəşrinə dair 11-ci Beynəlxalq seminarda K-pop sənətçilərinin populyarlığı səbəbiylə Koreya ədəbiyyatına hər zamankindən daha çox diqqət göstərildiyi bir dövrdə Koreya ədəbiyyatının qloballaşması müzakirə edildi.
Beynəlxalq əməkdaşlığa dəstək
Tərcüməçilər, yazarlar və həm Koreya daxilində, həm də xaricdə nəşriyyat işində olan insanlar arasında güclü bir şəbəkə yaratmaq məqsədilə beynəlxalq əməkdaşlığı dəstəkləmək üçün LTI Korea müxtəlif mədəni tədbirlərə ev sahibliyi edir və iştirak edir. LTI Korea Forumu 2011-ci ildə ABŞ, Fransa, İspaniya, Çin, Almaniya və Yaponiyada, ən son forum isə 2012-ci ilin iyun ayında Almaniyanın Berlin şəhərində keçirilmişdir. LTI Korea tərəfindən təşkil edilən digər bir mühüm tədbir, iki ildə bir keçirilən Seul Beynəlxalq Yazıçılar Festivalıdır. 2010 festivalında dünyanın hər yerindən seçilən 24 tanınmış yazıçı "Fantaziya və Şəfqət" haqqında oxumaq və danışmaq üçün bir araya gəldi. İştirak edən yazıçılar arasında Koreyalı yazarlar Pe Soo, Park Hyun Soo, Jung Chan, Byung Hee Young, Kim Min Jung, Kim Heung Suk, Choi Seung Ho, Ra Hee Duk, Kim Nam Joon və Kim Hee Jin var.Yazıçılar siyahısında koreyalı-amerikalı olan və "Milyonerlər üçün pulsuz yemək" adlı debüt romanı sayəsində "New York Times"-ın "Redaktorun seçimi" mükafatını alan Min Jin Lee və Pulitser mükafatı laureatı Junot Diaz da yer aldı.
İnformasiya xidməti
LTI Korea orta və uzunmüddətli strategiyanın yaradılması və tətbiqi ilə informasiya xidməti Koreya ədəbiyyatı və nəşrləri və xarici nəşr bazarları barədə geniş məlumat verir. Yeni media mühitinə uyğun olaraq yuxarıda göstərilənlərlə əlaqəli məzmun yaratmaqla LTI Korea-nın informasiya xidmətinin inteqrasiya olunmasını və müasirliyini təmin edir.
LTI Korea kitabxanası
2007-ci ildə açılan LTI Korea kitabxanası müxtəlif dillərə tərcümə edilmiş və xaricdə nəşr edilmiş Koreya kitablarının kolleksiyasından ibarət ilk kitabxanadır. Bununla yanaşı, Koreya ədəbiyyatına dair dövri nəşrlər, tərcümə kitabları, həmçinin Koreya ədəbiyyatına aid CD, DVD, video lentlər də vardır.
Dövri nəşrlər
KLN (Korean Literature Now)- Koreya ədəbiyyatı və yazıçılarının müsahibələrini, çıxarışlarını, xüsusiyyətlərini, tərcüməçilərin qeydlərini və xarici ölkələrdə nəşr olunmuş Koreya ədəbiyyatının icmallarını özündə toplayan ingilis dilli ədəbi jurnaldır. KLN, xarici nəşriyyat, agentliklər, Koreyaşünaslıq proqramları, universitet kitabxanaları, mədəniyyət mərkəzləri və Seul, Kyongido, İnçon şəhərlərindəki xüsusi otellər daxil olmaqla təxminən 5000 tirajla nəşr olunur.
Koreya ədəbiyyatı tərcümədə
LTI Koreya kitabxanası Koreya kitablarının tərcümə edilmiş və dünya miqyasında 40-dan çox dildə nəşr edilmiş biblioqrafiyalarını toplamağa davam edir.
Ünvan
Cənubi Koreya Respublikası, Seul, Qanqnam küçəsi, Yeongdong prospekti 112, yol 32